TÖRVÉNYEINK TÖRTÉNETE AZ AUSZTRIAI HÁZ ALATT. 167 
A 45-dik ágazat, mely az egri püspököt kineveztetni, s Egerre 
nézve minden szükségeseket megtétetni sürgeti. 
A 46 és 47-dik ágazatok, melyek a csallóközieknek gabona- és bor- 
kivitelbeli szabadságukat fentartatni, és a spanyol katonákat az általok 
tett adósságok és károk megtérítésére szoríttatni kérik. 
A 48—50-dik ágazatok, melyek a hamispénzverőket, igazságta- 
lan vámpénzvevőket, és szabad és bányavárosok vámfizetési s más felmen- 
tettségének megsértőit megbüntettetni, továbbá a szokatlan gázlókat és 
száraz vámokat eltörültetni szorgalmazzák. 
Az 51 és 59-dik ágazatok, melyek közól amaz mind hazai mind 
külföldi kereskedőknek , kivéve ha tiltott árukat vinnének, igazságos har- 
mincadfizetés mellett szabad átjárást engedtetni kiván, amaz pedig a len- 
gyel királyt hazánkbeli kereskedés iránti tilalmának visszavonására bí- 
ratni kéri. 
Az 52—54 és 56—58-dik ágazatok, melyekben a felség kéretik : 
a) Hogy Sáros, Ungvár, Zemplén és Ung vármegyéket a János király fia 
pártját követő kassaiak ellen védje. — b) Hogy a megyéktől elszakasztott 
részeknek visszacsatolását eszközülje. — c) Hogy a magánosok kezein 
lévő harmincadokat azokból szabadítsa ki. — d) Hogy Szerdahely , Ba- 
konyújvár és Ordó újonnan épített várakat Podmaniczky által adassa ki , 
és mint rabló-fészkeket rontassa le, továbbá ótet az általa elfoglalt jószá- 
gok visszaadására szorítsa. — e) Hogy az ország határai kiigazítását esz- 
közölje. — f) Hogy Fyersth Móricot az általa jogtalanúl elfoglalt javak- 
nak visszabocsátására kényszerítse. 
A 60-dik ágazat, melyben a király kéretik: hogy a jószáglekötele- 
zések (Inscriptiones) ügyét a pozsoni törvény következésében a helytartó 
és ország rendes birái által ítéltesse el, és azután velök azt tegye, mit az 
igazság kíván. 
2) Állandó szabályul hozottak közé tartoznak pedig : 
A 4-dik ágazat, melyben a király kéretik: hogy, ha ezután a török- 
kel béke vagy fegyvernyugvás felől alkudozni kivánna, abban alkalmas 
magyaroknak tanácsával éljen, ezek adhatván nekie legbiztost tanácsot. 
A 15-dik ágazat, melyben rendeltetik: hogy a királyi felség sege- 
delempénzek kezelésére és más hazánkbeli tisztségeire ne külföldieket ha- 
nem magyarokat alkalmazzon, és valamint más országainak rendjeire néz- 
ve teszi, úgy Magyarország rendeit is régi szabadságaikban tartsa meg ; t0- 
